Съвети за успешна адаптация 
[bookmark: _GoBack]на новоприетите деца в детска градина „Незабравка“
Детската градина е нов период в живота на детето. Това събитие променя формираните вече навици и начин на живот. Адаптацията е свързана с промяна, и това прави периода труден - чести бурни реакции са детските сълзи, капризи, отказ на детето да ходи на детска градина, отказ от храна, сън, общуване, боледуване.
За да премине детето леко през периода на адаптация е от изключително значение предварителната подготовка в семейството.
Постарайте се детето у дома да бъде в спокойна обстановка, без конфликти. Говорете му ласкаво и нежно, по-често го прегръщайте. Не забравяйте да го хвалите за всичко постигнато. Детето се нуждае от вашата постоянна подкрепа. Само по този начин детската градина може да се превърне в място, където то ще се чувства комфортно, а това ще ви осигурява необходимото за работата ви спокойствие.
Какво може да направите Вие родители :
Синхронизирайте режима.
Режимът на детето следва да бъде уеднаквен с този в детското заведение. Да изгради навици да се храни, играе и почива в определено време (ОРГАНИЗАЦИЯ НА ДЕНЯ)
7.00 – 8.30 Прием на децата,
8.00 – 8.30 Сутрешно раздвижване
8.30 – 9.00 Закуска
9.00 –10.00 Основни и допълнителни педагогически ситуации
10.00 –10.15 Подкрепителна закуска (плод)
10.15 –12.00 Дейности по избор на децата 
11.00 –13.00 Подготовка за обяд, обяд и подготовка за следобеден сън и почивка
13.00 –15.30 Следобеден сън и почивка
15.30 –16.00 Закуска. Раздвижване
16.00 –16.30 Основни и допълнителни педагогически ситуации
16.30 –19.00 Изпращане на децата. 
Различният режим ще доведе до несигурност, по-лесна уморяемост, изнервеност, тревожност и плач, което ще удължи и затрудни периода на приспособяване.
Подкрепа за самостоятелност.
Стимулирайте навици за самообслужване:
1. Изграждане на умения за самостоятелно хранене. Използване на прибори за хранене. Да може да пие от чаша. Когато детето изпитва трудност, да бъде оставяно да се опитва.
Изграждане на умения за разпознаване на собствените дрехи и поощряване
1. на опитите за самостоятелно обличане и събличане. Добре е дрехите да са лесни за обличане да минават лесно през главата, да няма сложни закопчавания. Това важи и за обувките (пантофите), нека са без връзки, лесни за обуване и събуване.
2. Контролиране ходенето до тоалетна. Детето трябва да е приучено да ползва тоалетна и да дава сигнали за уриниране и дефекация.
3. Важно условие за приспособяването е, родителите да приучат децата си да заспиват самостоятелно без уговорки и залъгалки.
4. Учете детето да споделя играчките с другите деца. Да стои на столче. Да спазва елементарни правила. Често децата се бунтуват срещу правилата в детската група и най-вече, ако вкъщи липсват създадени такива. За да се подпомогне детето при адаптирането в детската градина, следва да се създадат такива и у дома.
Ритуал за раздяла.
Раздялата в детската градина трябва да бъде кратка и насърчаваща детето. Най-добре е родителят сам да помисли за своя ритуал при раздяла. Ритуалът ще направи родителя по-уверен и тази увереност ще се предава и на детето. Не обещавайте неща, които не можете да изпълните!
Не отстъпвайте.
Веднъж щом го заведете до входа на градината, не се изкушавайте да го вземете след десет минути. Дори и след като влезе, а вие обикаляте нервно наоколо и чувате, че продължава да плаче, не се поддавайте на паника. Веднъж постигнало успеха да ви разколебае, гарантирано е, че ще опитва винаги и така успокояването му от страна на персонала става още по-трудно.
Спокойствие и позитивизъм.
Подсигурете си достатъчно време, за да сте спокойни сутрин. Проявявайте търпение към капризите на детето – те възникват поради претоварване на неговата нервна система. Не му се карайте – просто насочете вниманието му към нещо по-интересно. 

